Official Journal L 088 , 31/03/1987 P. 0017 - 0024

Finnish special edition: Chapter 3 Volume 23 P. 0076

Swedish special edition: Chapter 3 Volume 23 P. 0076



IR-REGOLAMENT TAL-KUMMISSJONI (KEE) Nru 899/87 tat-30 ta' Marzu 1987 li jistabbilixxi standards dwar il-kwalità għaċ-ċirasa u l-frawli IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jwaqqaf il-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 1035/72 tat-18 ta' Mejju 1972 dwar l-organizzazzjoni komuni tas-suq tal-frott u l-ħxejjex ([1]), kif emendat l-aħħar mir-Regolament (KEE) Nru 1351/86 ([2]), u b'mod partikolari l-Artikolu 2(3) tiegħu, Billi l-istandards tal-kwalità għaċ-ċirasa u l-frawli huma stabbiliti fl-Annessi I/8 u I/9 ta' Regolament tal-Kummissjoni Nru 58 ([3]); billi dawk l-istandards kienu ġew emendati mir-Regolamenti (KEE) Nru 51/65 ([4]) u (KEE) Nru 844/76 ([5]); Billi seħħet bidla fil-produzzjoni u l-bejgħ ta' dawn il-prodotti partikolarment rigward ir-rekwiżiti tas-swieq bl-imnut u bl-ingrossa; billi l-istandards tal-kwalità komuni fir-rigward taċ-ċirasa u l-frawli għandhom għalhekk jinbidlu biex iqisu dawk ir-rekwiżiti ġodda; Billi bidliet bħal dawn jeħtieġu bidla fid-definizzjoni tal-kategorija tal-kwalità supplimentari kif stabbilit fir-Regolament tal-Kunsill (KEE) Nru 1194/69 ([6]); billi għandha titqies, meta tiġi spjegata dik il-kategorija l-importanza ekonomika għal produtturi tal-prodotti konċernati u l-ħtieġa li jintlaqgħu l-bżonnijiet tal-konsumatur; Billi l-istandards huma applikabbli fl-istadji kollha tal-marketing, billi trasport għal distanza twila, ħażna għal ċertu tul ta' żmien jew id-diversi operazzjonijiet ta' ġarr jistgħu jwasslu għal deterjorazzjoni minħabba l-iżvilupp bijoloġiku tal-prodotti jew it-tendenza tagħhom li jitħassru; billi, għalhekkgħandha titqies din id-deterjorazzjoni meta jiġu applikati l-istandards fl-istadji tal-marketing wara li jkunu ntbagħtu; billi, ladarba l-prodotti fil-kategorija Extra' għandhom jingħażlu u jiġu ppakkjati b'galbu partikolari, huma biss in-nuqqas ta' freskezza jew in-nefħa li għandhom jitqiesu fil-każ tagħhom biss; Billi fl-interess taċ-ċarezza u ċ-ċertezza fir-rigward tar-rekwiżiti legali biex jiġi ffaċilitat l-użu, l-istandards hekk mibdula għandhom jiġu kkonsolidati f'test wieħed; Billi l-miżuri previsti f'dan ir-Regolament huma skond l-opinjoni tal-Kumitat tal-Ġestjoni għall-Frott u l-Ħxejjex, ADDOTTAT DAN IR-REGOLAMENT: Artikolu 1 L-istandards tal-kwalità għaċ-ċirasa li taqa' taħt is-subintestatura 08.07 Ċ tat-Tariffa Komuni tad-Dwana għal frawli li jaqa' taħt is-subintestatura 08.08 A tat-Tariffa Komuni tad-Dwana huma stabbiliti fl-Annessi I u II hawnhekk. Dawn l-istandards jgħoddu fl-istadji kollha tal-marketing, skond il-kondizzjonijiet stabbiliti fir-Regolament (KEE) Nru 1035/72. Iżda, fl-istadji ta' wara li jkunu ntbagħtu l-prodotti jistgħu juru, fir-rigward ta'l-istandards preskritti, - xi ftit nuqqas ta' freskezza u nefħa, - għall-prodotti klassifikati f'kategorija minbarra l-kategorija Extra', bidla żgħira ħafna minħabba fl-iżvilupp tagħhom u fit-tendenza tagħhom li jitħassru. Artikolu 2 Ir-Regolament Nru 58 qiegħed b'hekk jiġi emendat kif ġej: - fl-Artikolu 1, ċirasa' u frawli' għandhom jitħassru, - l-Annessi I/8 u I/9, li jispeċifikaw l-istandards tal-kwalità għaċ-ċirasa u l-frawli rispettivament, għandhom jitħassru. Artikolu 3 Ir-Regolament tal-Kunsill (KEE) Nru 1194/69 qiegħed b'hekk jiġi emendat kif ġej: - fl-Artikolu I, ċirasa' u frawli' għandhom jitħassru, - l-Annessi IV u V rigward iċ-ċirasa u l-frawli rispettivament għandhom jitħassru. Artikolu 4 Dan ir-Regolament għandu jidħol fis-seħħ fil-jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament jkun jorbot fl-intier tiegħu u japplika direttament fl-Istati Membri kollha. Magħmul fi Brussel, 30 ta' Marzu 1987. Għall-Kummissjoni Frans ANDRIESSEN Viċi-President L-ANNESS I STANDARDS TA' KWALITA GĦAĊ-ĊIRASA I. DEFINIZZJONI TAL-PRODOTT Dan l-istandard japplika għaċ-ċirasa, tal-varjetaiet (cultivars) imnissla mill-Prunus Avium L., Prunus Cerasus L., jew mill-ibridi tiegħu, li għandhom jitwasslu friski lill-konsumatur, minbarra ċ-ċirasa għall-ipproċessar industrijali. II. DISPOSIZZJONIJIET LI RIGWARD IL-KWALITÀ Il-għan ta' dan l-istandard huwa dak li jiddefinixxi l-ħtieġa tal-kwalità għaċ-ċirasa wara t-tħejjija u l-ippakkjar. A. Ħtiġiet minimi Fil-klassijiet kollha, bla ħsara għad-dispożizzjonijiet speċjali għal kull klassi u t-tolleranzi permessi, iċ-ċirasa għandha tkun: - bla mittiefsa, - friska fid-dehra, - bla mard; il-prodott effettwat mit-tinwir jew mid-deterjorazzjoni li jagħmluh mhux tajjeb għall-konsum jitwarrab, - soda (skond il-varjetà), - nadifa, prattikament ħielsa għal kollox minn kull materjal barrani li jidher, - prattikment ħielsa mid-dud, - ħielsa minn umdità esterna mhux normali, - ħielsa minn kwalunkwe riħa u/jew togħma barranija. - biz-zokk imwaħħal (1). Iċ-ċirasa għandha tkun żviluppata biżżejjed u tkun saret tajjeb. L-iżvilupp u l-kondizzjoni għandha ikunu tali li tkun kapaċi: - tiflaħ għat-trasport u l-ġarr bl-idejn, u - tasal f'kondizzjoni sodisfaċenti fil-post tad-destinazzjoni. B. Klassifika Iċ-ċirasa tiġi kklassifikata fi tliet klassijiet, definiti hawn taħt: (i) Għall-Klassi Extra' Iċ-ċirasa f'din il-klassi għandha tkun ta' kwalità superjuri. Din għandha tkun żviluppata sew u jkollha l-karatteristiċi kollha u l-kulur tipiku tal-varjetà. Din għandha tkun ħielsa minn difetti minbarra deteriorazzjoni superfiċjali ħafifa ħafna tal-ġilda, bil-kondizzjoni li din ma teffettwax il-kwalità u d-dehra ġenerali tal-prodott jew il-preżentazzjoni tiegħu fil-pakkett. (ii) Klassi I Iċ-ċirasa ta' din il-klassi għandha tkun ta' kwalità tajba. Din għandu jkollha l-karatteristiċi tal-varjetà. Jista', madankollu, ikollha d-difetti li ġejjin, basta dawn ma' jkunux jgħarrqu d-dehra esterna tal-frott jew il-konservazzjoni tiegħu: - difett ħafif fil-forma, - difett ħafif fil-kulur. Din għandha tkun ħielsa minn ħruq, xquq, tbenġil jew difetti kkawżati mis-silġ. Nru L 88/20 Il-Ġurnal Uffiċjali tal-Komunitajiet Ewropej 31. 3. 87 (iii) Klassi II Din il-klassi tinkludi ċ-ċirasa li ma tikkwalifikax biex tidħol fil-klassijiet ogħla, imma tissodisfa l-ħtiġiet minimi definiti hawn fuq. Madankollu, iċ-ċirasa jista' tkollha: - difetti fil-forma u l-kulur, bil-kondizzjoni li żżomm il-karatteristiċi tal-varjetà, - brix żgħir, imfejjaq, fil-wiċċ li x'aktarx ma jkunx jgħarraq b'mod sinifikanti d-dehra jew il-konservazzjoni tal-frott. (iii) Klassi III (1) Din il-klassi tinkludi ċirasa li ma tgħaddix biex tidħol fil-klassijiet ogħla imma tissodisfa l-ħtiġiet għall-Klassi II. Din jista' jkollha, madankollu, brix imfejjaq fil-wiċċ li x'aktarx ma jkunx jgħarraq b'mod sinifikanti l-konservazzjoni tiegħu. III. DISPOSIZZJONIJIET RIGWARD ID-DAQS Id-daqs jiġi stabbilit skond id-dijametru massimu tat-taqsima ekwatorjali. Iċ-ċirasa għandu jkollha d-daqsijiet minimi li ġejjin: - Klassi Extra' 20 mm, - Klassijiet I u II: 17 mm, - Klassi III: 15 mm. IV. DISPOSIZZJONIJIET RIGWARD IT-TOLLERANZA Tolleranzi rigward il-kwalità jiġu permessi f'kull pakkett tal-prodott li ma jissodisfax il-ħtiġiet tal-klassi indikata, A. Tolleranzi għall-kwalità (i) Għall-Klassi Extra' 5 % skond l-għadd jew l-użin taċ-ċirasa li ma tissodisfax il-ħtiġiet għall-klassi, imma li tilħaq dawk tal-Klassi I jew, eċċezzjonalment, li tidħol fit-tolleranzi għal dik il-klassi, bl-eċċezzjoni ta' frott misjur iżżejjed. Ġewwa din it-tolleranza, b'kollox mhux aktar minn 2 % jista' jikkonsisti fi frott maqsum u/jew mikul mid-dud. (ii) Klassi I 10 % skond l-għadd jew l-użin taċ-ċirasa li ma tissodisfax il-ħtiġiet għal din il-klassi imma li tilħaq dawk tal-Klassi II jew, eċċezzjonalmet, li tidħol fit-tolleranzi għal din il-klassi. F'din it-tolleranza, b'kollox mhux aktar minn 4 % tista' tikkonsisti min frott maqsum u/jew mimsus mid-dud. (iii) Klassi II 10 % skond l-għadd jew l-użin taċ-ċirasa li tissodisfax la l-ħtiġiet għall-klassi u lanqas il-ħtiġiet minimi, minbarra l-prodott effettwat mit-tinwir jew minn kwalunkwe deterjorazzjoni oħra li tirrendih mhux tajjeb għall-konsum. F'din it-tolleranza, b'kollox mhux aktar minn 4 % tista' tikkonsisti fi frott misjur iżżejjed u/jew maqsum u/jew mimsus mid-dud. B'kollox mhux aktar minn total ta' 2 % jista' jikkonsisti minn frott misjur iżżejjed. (iv) Klassi III 15 % skond l-għadd jew l-użin taċ-ċirasa li la tissodisfa l-ħtiġiet għall-klassi u lanqas il-ħtiġiet minimi minbarra l-prodott effettwat mit-tinwir jew minn kwalunkwe deterjorazzjoni oħra li tirrendih mhux tajjeb għall-konsum. F'din it-tolleranza, mhux aktar minn total ta' 4 % tista' tikkonsisti fi frott misjur iżżejjed u b'kollox mhux aktar minn total ta'10 % ta' frott maqsum. 31. 3. 87 Il-Ġurnal Uffiċjali tal-Komunitajiet Ewropej Nru L 88/21 B. Tolleranzi għad-daqs (i) Għall-klassi Extra' u l-Klassijiet I u II 10 % skond l-għadd jew l-użin taċ-ċirasa li ma tikkonformax mad-daqsijiet minimi speċifikati, basta, madankollu, id-dijametru ma jkunx anqas minn: - 17 mm fil-Klassi Extra', - 15 mm fi Klassijiet I u II. (ii) Klassi III 15 % skond l-għadd jew l-użin ta' ċirasa li ma tikkonformax mad-daqs minimu speċifikat. DISPOSIZZJONIJIET RIGWARD IL-PREŻENTAZZJONI A. L-uniformità Il-kontenut ta' kull pakkett għandu jkun uniformi u jikkonsisti esklussivament minn ċirasa ta' l-istess oriġini, varjetà u kwalità. Il-frott għandu jkun ta' daqs uniformi. B'żieda ma' dan, iċ-ċirasa fil-Klassi Extra' għandha tkun ta' kulur u sajran uniformi. Għaċ-ċirasa fil- Klassi III, huma meħtieġa biss l-uniformità ta'l-oriġini u l-varjetà. Il-parti li tidher tal-kontenut ta' kull pakkett għandha tkun rappreżentattiva tal-kontenut kollu. B. L-ippakkjar Iċ-ċirasa għandha tkun ippakkjata b'tali mod li l-prodott jiġi protett kif jixraq. Il-materjali wżati ġewwa l-pakkett għandhom ikunu ġodda, nodfa u tal-kwalità tali li jevitaw li jikkawżaw kwalunkwe ħsara barra u ġewwa l-prodott. Huwa permess l-użu ta' materjali, u partikolarment ta' karta jew timbri li jkollhom speċifiki kummerċjali basta l-istampar jew it-tikkettjar ikun sar b'linka jew kolla mhux tossika. Il-pakketti għandhom ikunu nodfa u ħielsa minn materjali barranin. VI. DISPOSIZZJONIJIET RIGWARD L-IMMARKAR Kull pakkett għandu jkollu l-partikolarijatjiet li ġejjin b'ittri miġbura fuq l-istess naħa, stampati b'mod li jinqraw u ma jitħassrux u li jidhru minn barra: A. L-identifikazzjoni 1.2//Min ippakkja u/jew Il-kunsinjatur//L-isem u l-indirizz jew il-marka tal-kodiċi maħruġa uffiċjalment jew aċċettata. B. In-natura tal-prodott - Ċirasa', fejn il-kontenut ma jkunx jidher minn barra, - L-isem tal-varjetà (mhux obbligatorju) ([7] ). C. L-orġini tal-prodott Il-pajjiż ta'l-oriġini u, mhux obbligatorju, id-distrett fejn tkabbar jew l-isem nazzjonali, reġjonali jew lokali tal-post. D. L-ispeċifiki kummerċjali Il-klassi. E. Il-marka uffiċjali tal-kontroll (mhux obbligatorja) - varjetajiet ħelwin li jitilfu z-zokk b'mod naturali waqt il-ħsad, bil-kondizzjoni li l-ġilda ma tkunx bil-ħsara; - varjetajiet qarsa, bil-kondizzjoni li ma jkunx hemm wisq skular ta' meraq. (1) Klassi addizzjonali fl-Artikolu 2(1) tar-Regolament (KEE) Nru 1035/72. L-applikazzjoni ta' din il-klassi ta' kwalità jew xi wħud mill-ħtiġiet tagħha huma bla ħsara għal deċiżjoni li għandha tittieħed skond l-Artikolu 4(1) ta' l-istess Regolamant. (1) Obbligatorju għal dawk il-varjetajiet ħelwin li z-zokk tagħhom normalment jinqala' waqt il-ħsad u għall-varjetajiet qarsa ppreżentati mingħajr iz-zokk. Madankollu, għal dawn ta' l-aħħar, il-pakkett għandu jkollu l-kliem ċirasa qarsa'. Nru L 88/22 Il-Ġurnal Uffiċjali tal-Komunitajiet Ewropej 31. 3. 87 L-ANNESS II STANDARDS TAL-KWALITà STABBILITI GĦALL-FRAWLI I. DEFINIZZJONI TAL-PRODOTT Dan l-istandard japplika għall-frawli, il-frott tal-varjetajiet (cultivars) imkabbra min-nisel Frafaria L., li għandu jitwassal frisk lill-konsumatur, minbarra l-frawli għall-ipproċessar industrijali. II. DISPOSIZZJONIJIET LI RIGWARD IL-KWALITÀ L-iskop ta' dan l-istandard huwa li jiddefinixxi l-ħtieġa tal-kwalità għall-frawli wara t-tħejjija u l-ippakkjar. A. Ħtiġiet minimi Fil-klassijiet kollha, bla ħsara għad-dispożizzjonijiet speċjali għal kull klassi u t-tolleranzi permessi, il-frawli għandu jkun: - bla mittiefes. bla ħsara, - bil-calyx u zokk aħdar żgħir mhux midbiel imwaħħal fil-post (minbarra fil-każ ta' frawli tal-bosk u bla ħsara għad-dispożizzjonijiet speċjali għall-Klassi III), - bla mard; il-prodott effettwat mit-tinwir jew mid-deterjorazzjoni hekk li jagħmlu mhux tajjeb għall-konsum huwa eskluż, - prattikament ħieles mill-ħsara kkawżata mid-dud jew mill-mard, - nadif, prattikament ħieles minn kwalunkwe materjal barrani li jidher, - frisk, imma mhux maħsul, - ħieles minn umdità mhux tas-soltu fuq barra, - ħieles minn kull riħa u/jew togħma barranija. Il-frawli għandu jkunu maqtugħ bil-galbu. Dan għandu jkun żviluppati biżżejjed u misjur tajjeb. L-iżvilupp u l-kondizzjoni għandhom ikunu tali li jagħmluh kapaċi: - jiflaħ għat-trasport u l-ġarr bl-idejn, u - jasal f'kondizzjoni sodisfaċenti fil-post tad-destinazzjoni. B. Klassifika Il-frawli jiġi kklassifikat f'erba' klassijiet definiti hawn taħt: (i) Għall-Klassi Extra' Il-frawli ta' din il-klassi għandu jkunu ta' kwalità superjuri. Fil-kulur u l-forma għandu jkun tipiku tal-varjetà tiegħu u għandu jkun partikolarment uniformi u regolari rigward il-grad ta' sajran, kulur u daqs (1). Id-dehra tiegħu għandha tkun ċara, skond il-karatteristiċi tal-varjetà, u għandu jkun ħieles mill-ħamrijia. (ii) Klassi I Il-frawli ta' din il-klassi għandu jkun ta' kwalità tajba. Dan għandu jkollu l-karatteristiċi tal-varjetà tiegħu. Dan jista', madankollu, jkollu d-difetti li ġejjin, basta dawn ma' jgħarrqux id-dehra esterna tal-frott jew il-konservazzjoni tiegħu: - difetti żgħar fil-forma, - il-preżenza ta' dabra żgħira bajda. Dan jista' jkun anqas uniformi fid-daqs. Dan għandu jkun prattikament ħieles mill-ħamrija. 31. 3. 87 Il-Ġurnal Uffiċjali tal-Komunitajiet Ewropej Nru L 88/23 (iii) Klassi II Din il-klassi tinkludi l-frawli li ma jikkwalifikax sabiex jidħol fil-klassijiet ogħla, imma jissodisfa l-ħtiġiet minimi speċifikati hawn fuq. Il-frawli jista'jkollu: - difetti fil-forma, bil-kondizzjoni li jżomm il-karatteristiċi tal-varjetà, - dabra bajda li ma teċċedix kwint ta'l-erja tal-wiċċ tal-frott, - brix ħafif niexef li ma jkunx mistenni li jinfirex, - traċċi ħfief ta'ħamrijia. (iv) Klassi III (1) Din il-Klassi tinkludi frawli li majikkwalifikax biex jidħol fil-klassijiet ogħla, imma jissodisfa l-ħtieġa tal-Klassi II. Dan jista'jkollu: - brix ħafif, - dbabar bajdana jew ħadrana fuq erja totali li ma teċċedix terz mill-erja tal-wiċċ tal-frotta, - traċċi ta' ħamrija, bil-kondizzjoni li d-dehra tal-frott ma tkunx imgħarrqa b'dan. - B'żieda ma dan, frott bil-calyx nieqes huwa permess f'din il-klassi, bil-kondizzjoni li ma jkunx sofra xi ħsara. Dan il-frott għandu jiġi ppakkjat separatament. III. DISPOSIZZJONIJIET RIGWARD ID-DAQS Id-daqs jiġi stabbilit skond id-dijametru massimu tat-taqsima ekwatorjali. Il-frawli jista' jkollu d-daqsijiet minimi li ġejjin: - Għall-Klassi Extra' 25 mm, - Klassijiet I u II: 18 mm, - Klassi III: 15 mm. L-ebda daqs minimu ma huwa stabbilit għal frawli tal-bosk. IV. DISPOSIZZJONIJIET RIGWARD IT-TOLLERANZI Jistgħu jiġu permessi tolleranzi rigward il-kwalità u d-daqs f'kull pakkett tal-prodott li ma jissodisfax il-ħtiġiet tal-klassi indikata, A. Tolleranzi għall-kwalità (i) Għall-Klassi Extra' 5 % skond l-għadd jew l-użin tal-frawli li ma jissodisfax il-ħtiġiet tal-klassi imma jilħaq dawk tal-Klassi I jew, eċċezzjonalment, ikun jaqa fit-tolleranzi għal din il-klassi. Minn dawn 5 %, mhux aktar minn total ta' 2 % jista' jikkonsisti fi frott misjur iżżejjed. (ii) Klassi I 10 % skond l-għadd jew l-użin tal-frawli li ma jissodisfax il-ħtiġiet tal-klassi imma jilħaq il-ħtiġiet tal-Klassi I jew, eċċezzjonalment, ikun jaqa' taħt it-tolleranzi għal din il-klassi. Minn dawn 10 %, mhux aktar minn total ta' 2 % jista' jikkonsisti fi frott misjur iżżejjed. (iii) Klassi II 10 % skond l-għadd jew l-użin tal-frawli li ma jissodisfax la l-ħtiġiet għall-klassi, u lanqas il-ħtiġiet minimi, minbarra l-prodott effettwat mit-tinwir, brix serju jew kwalunkwe deterjorazzjoni oħra li jirrendih mhux tajjeb għall-konsum. Minn dawn 10 %, mhux aktar minn total ta' 2 % jista' jikkonsisti fi frott misjur iżżejjed. Nru L 88/24 Il-Ġurnal Uffiċjali tal-Komunitajiet Ewropej 31. 3. 87 (iv) Klassi III 15 % skond l-għadd jew l-użin tal-frawli li ma jissodisfax la l-ħtiġiet għall-klassi u lanqas il-ħtiġiet minimi, minbarra l-prodott effettwat mit-tinwir, brix serju jew kwalunkwe deterjorazzjoni oħra li tirrendih mhux tajjeb għall-konsum. Minn dawn il-15 % mhux aktar minn total ta' 4 % jista' jikkonsisti fi frott misjur iżżejjed. 10 % skond n-numru jew l-użin tal-frawli: - mingħajr il-calyx, fil-każ ta' frott ippreżentat bil-calyx u z-zokk, - bil-calyx, fil-każ ta' frott preżentat bil-calyx jew z-zokk, B. Tolleranzi tad-daqs Għall-klassijiet kollha: 10 % skond l-għadd jew l-użin ta' frawli li ma jikkonformax mad-daqs minimu speċifikat. V. DISPOSIZZJONIJIET LI RIGWARD IL-PREŻENTAZZJONI A. Uniformità Il-kontenut ta' kull pakkett għandu jkun uniformi u jikkonsisti biss minn frawli ta' l-istess oriġini, varjetà u kwalità. Għal frawli tal-Klassi III, hija meħtieġa biss uniformità ta'l-oriġini. Il-parti li tidher tal-kontenut ta' kull pakkett għandha tkun rappreżentattiva tal-kontenut kollu. B. L-ippakkjar Il-frawli għandu jkun ippakkjat b'tali mod li jiġi żgurat li jkun protett kif jixraq. Il-materjali wżati ġewwa l-pakkett għandhom ikunu ġodda, nodfa u tal-kwalità tali li jevitaw milli jikkawżaw kull ħsara fuq barra u fuq ġewwa tal-prodott. Huwa permess l-użu ta' materjali, u partikolarment ta' karta jew timbri li jkollhom speċifiċi kummerċjali basta l-istampar jew it-tekkettjar ikunu saru b'linka jew kolla mhux tossiċi. Frott fil-Klassi Extra' Class għandu ikun b'mod partikolari preżentat sew. Il-pakketti għandhom ikunu ħielsa minn kull materjal barrani. VI. DISPOSIZZJONIJIET RIGWARDA L-IMMARKAR Kull pakkett għandu jkollu l-partikolarijatjiet li ġejjin f'ittri fuq l-istess naħa, stampati b'mod li jinqraw u li ma jitħassrux u li jidhru minn fuq barra: A. L-identifikazzjoni 1.2//Min ippakkja u/jew Il-kunsinjatur//L-isem u l-indirizz jew il-marka tal-kodiċi maħruġa jew aċċettata uffiċjalment. B. In-natura tal-prodott - Frawli', jekk il-kontenut ma jkunx jidher minn barra, - l-isem tal-varjetà (mhux obbligatorju). C. L-orġini tal-prodott - Il-pajjiż ta' l-oriġini u, mhux obbligatorju, id-distrett fejn ikun tkabbar, jew l-isem nazzjonali, reġjonali jew lokali. D. L-ispeċifiċi kummerċjali - Il-klassi. E. Il-marka uffiċjali tal-kontroll (mhux obbligatorja).' (1) Dawn il-ħtiġiet ta'l-uniformità għall-Klassi Extra' jistgħu jiġu applikati b'xi ftit inqas strettezza fil-każ ta' frawli tal-bosk. (1) Klassi addizzjonali fis-sens ta'l-Artikolu 2(1) tar-Regolament (KEE) Nru 1035/72. L-użu ta' din il-klassi tal-kwalità jew ta' xi wħud mill-ispeċifiċi tagħha huwa bla ħsara għal deċiżjoni li għandha tittieħed skond l-Artikolu 4(1) ta' l-istess Regolamant. [1] ĠU L 118, ta' l-20.5.1972, p. 1. [2] ĠU L 119, tat-8.5.1986, p. 46. [3] ĠU C 56, tas-7.7.1962, p. 1606/62. [4] ĠU C 55, tat-3.4.1965, p. 793/65. [5] ĠU L 96, ta' l-10.4.1976, p. 28. [6] ĠU L 157, tat-28.6.1969, p. 1. [7] Zkuk neqsin huma permessi fil-każ ta':